sukhrobnurali/uzbek-legal-corpus huggingface dataset:
Trener va trener-oʻqituvchilarning jismoniy tarbiya maʼlumotiga ega boʻlishlari talab etilmaydigan sport turlari roʻyxatini tasdiqlash haqida
(order, 2015-04-13)

Oʻzbekiston Respublikasi Vazirlar Mahkamasining 2010-yil 23-sentabrdagi 211-sonli “Sport maktablari faoliyatini hamda sport maktablari trenerlari va mutaxassislari mehnatini moddiy ragʻbatlantirish tizimini yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 38-son, 331-modda) qaroriga muvofiq buyuraman: 1. Trener va trener-oʻqituvchilarning jismoniy tarbiya maʼlumotiga ega boʻlishlari talab etilmaydigan sport turlari roʻyxati ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Avtomobil sport turlari (avtoralli, avtokross, shosse-aylanma poygalar, karting) 2. Alpinizm 3. Amaliy sport turlari (triatlon (duatlon), biatlon (yozgi, qishki), yongʻin-amaliy sporti, pnevmatik quroldan oʻq otish) 4. Armrestling 5. Ashixara karate 6. Badminton 7. Bouling 8. Djit Kun Do 9. Kamondan oʻq otish 10. Kyorling 11. Kikboksing 12. Kombat aykido 13. Qoyani zabt etish 14. Qoʻl jangi 15. Model sport turlari (aviamodel, raketomodel, kemamodel, avtomodel) 16. Mototsiklet sporti (motokross) 17. Muay-tay 18. Ot sporti 19. Pauerlifting 20. Penchak silat 21. Radiosport 22. Sambo 23. Snoubord 24. Sport turlari boʻyicha xoreograf 25. Sport Ushu 26. Stendda otish 27. Suv polosi 28. Suvga sakrash 29. Taekvondo 30. Togʻ changʻisi sporti 31. Oʻzbek jang sanʼati 32. Uloq koʻpkari 33. Universal jang 34. Figurali uchish 35. Fudokan karate 36. Xapkido 37. Xokkey 38. Shaxmat 39. Shashka 40. Short-trek 41. Shotokan karate-do 42. Anʼanaviy karate 43. Karate (WKF) 44. Kyokusinkay karate 45. Oyama kiokushinkay 46. Regbi
Yadro poligonlarida va boshqa radiatsiya-yadro obyektlarida xizmatni oʻtagan, Oʻzbekiston Respublikasi hududida yashaydigan Oʻzbekiston Respublikasi fuqarolari roʻyxatiga qoʻshimchalar va oʻzgartirish kiritish toʻgʻrisida
(resolution, 2014-01-28)

Yadro poligonlarida va boshqa radiatsiya-yadro obyektlarida harbiy xizmatni oʻtagan pensiya yoshidagi shaxslarni ijtimoiy himoya qilishni yanada takomillashtirishni taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2002-yil 31-maydagi 188-son qarori (Oʻzbekiston Respublikasi QT, 2002-y., 5-son, 27-modda) bilan tasdiqlangan Yadro poligonlarida va boshqa radiatsiya-yadro obyektlarida xizmatni oʻtagan, Oʻzbekiston Respublikasi hududida yashaydigan Oʻzbekiston Respublikasi fuqarolari roʻyxatiga ilovaga* muvofiq qoʻshimchalar va oʻzgartirish kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“Qimmatli qogʻozlar bozorining professional ishtirokchilari tomonidan maxfiy axborotni muhofaza etishni tashkil etish toʻgʻrisidagi nizomni tasdiqlash haqida”gi buyruqqa oʻzgartirish kiritish toʻgʻrisida
(order, 2014-01-28)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), Oʻzbekiston Respublikasi Prezidentining 2013-yil 28-avgustdagi PF-4561-son “Oʻzbekiston Respublikasi Prezidentining ayrim hujjatlariga qoʻshimcha va oʻzgartishlar kiritish, shuningdek ayrimlarini oʻz kuchini yoʻqotgan deb hisoblash toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2013-y., 36-son, 477-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Bosh direktorining 2009-yil 24-dekabrdagi 2009-52-son “Qimmatli qogʻozlar bozorining professional ishtirokchilari tomonidan maxfiy axborotni muhofaza etishni tashkil etish toʻgʻrisidagi nizomni tasdiqlash haqida”gi buyrugʻining (roʻyxat raqami 2079, 2010-yil 19-fevral) (Oʻzbekiston Respublikasi qonun hujjatlari toʻplami, 2010-y., 6-7-son, 60-modda) muqaddimasidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin. 2. Ushbu buyruq Oʻzbekiston Respublikasi Vazirlar Mahkamasi huzuridagi “Oʻzarxiv” agentligi, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi va Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Emitentlar tomonidan maxfiy axborotni muhofaza etishni tashkil etish toʻgʻrisidagi nizomni tasdiqlash haqida”gi buyruqqa oʻzgartirish kiritish toʻgʻrisida
(order, 2014-01-28)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), Oʻzbekiston Respublikasi Prezidentining 2013-yil 28-avgustdagi PF-4561-son “Oʻzbekiston Respublikasi Prezidentining ayrim hujjatlariga qoʻshimcha va oʻzgartishlar kiritish, shuningdek ayrimlarini oʻz kuchini yoʻqotgan deb hisoblash toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2013-y., 36-son, 477-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Bosh direktorining 2009-yil 24-dekabrdagi 2009-51-son “Emitentlar tomonidan maxfiy axborotni muhofaza etishni tashkil etish toʻgʻrisidagi nizomni tasdiqlash haqida”gi buyrugʻining (roʻyxat raqami 2081, 2010-yil 24-fevral) (Oʻzbekiston Respublikasi qonun hujjatlari toʻplami, 2010-y., 8-son, 65-modda) muqaddimasidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin. 2. Ushbu buyruq Oʻzbekiston Respublikasi Vazirlar Mahkamasi huzuridagi “Oʻzarxiv” agentligi, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi va Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasida qoʻriqlash faoliyati bilan shugʻullanishni tartibga solish chora-tadbirlari toʻgʻrisida
(resolution, 2026-03-10)

Qoʻriqlash faoliyatini tartibga solish, jamoat xavfsizligini taʼminlash, jismoniy va yuridik shaxslarning huquq, erkinlik va qonuniy manfaatlarini noqonunga tajovuzlardan himoya qilish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligining qoʻriqlash faoliyati faoliyati bilan shugʻullanishni yanada tartibga solish boʻyicha chora-tadbirlar toʻgʻrisidagi takliflari qabul qilinsin. 2. 2014-yil 1-fevral kunidan nodavlat tashkilotlar va jismoniy shaxslar tomonidan qoʻriqlash faoliyati hamda boshqa yuridik va jismoniy shaxslarning xavfsizligini taʼminlash boʻyicha xizmatlar koʻrsatishi taqiqlansin. 3. Ichki ishlar vazirligi Adliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda inventarizatsiya oʻtkazin va qoʻriqlash faoliyati hamda boshqa yuridik va jismoniy shaxslarning xavfsizligini taʼminlash boʻyicha xizmatlar koʻrsatayotgan nodavlat tashkilotlar va jismoniy shaxslarni aniqlasin hamda ularning faoliyatini toʻhtatish va tugatish boʻyicha qonunchilikda belgilangan chora tadbirlarni amalga oshirsin. 4. Milliy gvardiya, Davlat soliq qoʻmitasi va Davlat statistika qoʻmitasi jismoniy va yuridik shaxslar hamda ularning mulkini qoʻriqlash xizmatlar koʻrsatish boʻyicha nodavlat notijorat tashkilotlarni taʼsis etishga urinish va faoliyat koʻrsatishini qatʼiy oldini olish hamda yoʻl qoʻymaslik yuzasidan samarali nazorat oʻrnatsin. 5. Davlat va xoʻjalik boshqaruvi organlari, ularning tarkibiga kiruvchi yuridik shaxslar, shuningdek, budjet tashkilotlari hududiga kirish-chiqish rejimi va mulkni qoʻriqlanishini faqat Milliy gvardiya Qoʻriqlash bosh boshqarmasi bilan shartnoma asosida koʻrsatilgan xizmatlar orqali taʼminlashlari belgilansin. Qoʻriqlash faoliyati bilan shugʻullanib kelgan nodavlat tashkilotlar xizmatlaridan foydalanib kelgan yuridik va jismoniy shaxslarga Milliy gvardiya Qoʻriqlash bosh boshqarmasi bilan qoʻriqlash xizmatlarini koʻrsatish boʻyicha shartnoma tuzishlari tavsiya etilsin. 6. Ichki ishlar vazirligi bir oy muddatda: Moliya vazirligi va Davlat raqobat qoʻmitasi bilan birgalikda namunaviy shartnomani ishlab chiqsin va tasdiqlasin, shuningdek Ichki ishlar vazirligi huzuridagi “Qoʻriqlash” birlashmasi tomonidan qoʻriqlash xizmatlari koʻrsatish boʻyicha tariflarni xalqchillik va narxlarning maqbulligi nuqtai nazaridan qayta koʻrib chiqsin; yuridik shaxslarga shartnoma asosida qoʻriqlash xizmatlarini koʻrsatishni taʼminlashga qaratilgan zaruriy tashkiliy-texnik chora-tadbirlar majmuini ishlab chiqsin va Vazirlar Mahkamasiga kiritsin. 7. Ichki ishlar vazirligi manfaatdor vazirlik va idoralar bilan birgalikda bir oy muddatda idoraviy normativ-huquqiy hujjatlarni mazur qarorga muvofiqlashtirsin. 8. Mazkur qaror ijrosi ustdan nazorat Oʻzbekiston Respublikasining Bosh vaziri oʻrinbosari R.S. Azimov va Ichki ishlar vaziri A.A. Ahmadboyevga yulatilsin.
Oʻzbek Milliy akademik drama teatrining 100 yilligini nishonlash toʻgʻrisida
(resolution, 2020-09-28)

Oʻzbek Milliy akademik drama teatrining nafaqat mamlakatimiz, balki Oʻrta Osiyo mintaqasida professional teatr sanʼatiga asos solish va uni rivojlantirish, xalqimizning boy madaniy merosi va anʼanalarini asrab-avaylash, yurtdoshlarimiz, ayniqsa, yosh avlodimizni milliy va umumbashariy qadriyatlar, Vatanga muhabbat va sadoqat ruhida kamol toptirish, yosh isteʼdodlarni tarbiyalash borasidagi ulkan xizmatlarini inobatga olib hamda tashkil etilganining 100 yilligini munosib nishonlash maqsadida: 1. Oʻzbekiston Respublikasi Madaniyat va sport ishlari vazirligi, “Oʻzbekteatr” ijodiy-ishlab chiqarish birlashmasi, Respublika Maʼnaviyat targʻibot markazi va keng jamoatchilikning Oʻzbek Milliy akademik drama teatrining 100 yilligini nishonlash toʻgʻrisidagi taklifi maʼqullansin. 2. Oʻzbek Milliy akademik drama teatrining 100 yilligiga bagʻishlangan tadbirlarni oʻtkazish boʻyicha tashkiliy qoʻmita tarkibi ilovaga* muvofiq tasdiqlansin. 3. Tashkiliy qoʻmita bir oy muddatda mazkur sanaga munosib tayyorgarlik koʻrish hamda uni yuksak darajada oʻtkazish boʻyicha tadbirlar rejasini ishlab chiqsin. Ushbu rejada: Oʻzbek Milliy akademik drama teatri binosini kapital taʼmirlash, zamonaviy texnik vositalar bilan jihozlash hamda hududini obodonlashtirish boʻyicha tegishli chora-tadbirlarni amalga oshirish; “Oʻzbek Milliy akademik drama teatri” kitob-albomini nashrga tayyorlash va chop etish; Oʻzbek Milliy akademik drama teatri haqida hujjatli film yaratish; “Oʻzbekiston teatr sanʼati: tarix, taraqqiyot va istiqbol” mavzusida respublika ilmiy-amaliy konferensiyasini oʻtkazish; Qoraqalpogʻiston Respublikasi, viloyatlar va Toshkent shahrida, oliy va oʻrta maxsus, kasb-hunar taʼlim muassasalari, mehnat jamoalari va mahallalarda teatr faoliyatiga bagʻishlangan uchrashuvlar tashkil etish; 2014-yilning sentyabr oyida Oʻzbek Milliy akademik drama teatri binosida mamlakatimiz teatrlari vakillari va faxriylari, madaniyat va sanʼat namoyandalari, keng jamoatchilik ishtirokida ushbu sanaga bagʻishlangan badiiy kecha oʻtkazish tadbirlari belgilansin. 4. Oʻzbekiston Milliy axborot agentligi, Oʻzbekiston Milliy teleradiokompaniyasi va boshqa ommaviy axborot vositalariga Oʻzbek Milliy akademik drama teatrining 100 yilligini nishonlash bilan bogʻliq tadbirlarni keng yoritish tavsiya etilsin. 5. Mazkur qarorning ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
“Birja savdolariga qoʻyiladigan, shu jumladan, takroran qoʻyiladigan mahsulotlarning hajmlarini hisobga olish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2021-12-03)

Oʻzbekiston Respublikasi Prezidentining 2012-yil 13-noyabrdagi PF-4483-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2012-y., 46-47-son, 521-modda) va Oʻzbekiston Respublikasi Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va Iqtisodiyot vazirligi qaror qiladilar: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi va Iqtisodiyot vazirligining 2011-yil 7-dekabrdagi 16-son, 106-son “Birja savdolariga qoʻyiladigan, shu jumladan, takroran qoʻyiladigan mahsulotlarning hajmlarini hisobga olish tartibi toʻgʻrisidagi nizomni tasdiqlash haqida”gi qarorga (roʻyxat raqami 2178, 2011-yil 7-yanvar) (Oʻzbekiston Respublikasi qonun hujjatlari toʻplami, 2011-y., 1-2-son, 14-modda) ilovaga muvofiq oʻzgartirishlar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. Qaror muqaddimasi quyidagi tahrirda bayon etilsin: “Oʻzbekiston Respublikasi Vazirlar Mahkamasining 2004-yil 5-fevraldagi 57-son “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 5-son, 57-modda), 2008-yil 4-martdagi 36-son “Mahsulotlarning monopol turlarini mavsumiy talabni hisobga olgan holda birja savdolariga qoʻyish mexanizmini takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2008-y., 10-11-son, 60-modda) qarorlariga va Oʻzbekiston Respublikasi Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq, Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va Iqtisodiyot vazirligi qaror qiladi:”. 2. Nizomning 1-bandidagi “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin. 3. Ushbu oʻzgartirishlar “Oʻzbekiston Respublika tovar-xomashyo birjasi” OAJ bilan kelishilgan.
“Tovar bozorida xoʻjalik yurituvchi subyektlar birlashmalarini tashkil etish, xoʻjalik yurituvchi subyektlarni qoʻshib yuborish va qoʻshib olish ustidan nazorat qilish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2014-01-20)

Oʻzbekiston Respublikasi Vazirlar Mahkamasining 2013-yil 27-dekabrdagi 344-sonli “Monopoliyaga qarshi kurashni tartibga solish sohasidagi ruxsat berish tartib-taomillaridan oʻtish tartibi toʻgʻrisidagi nizomlarni tasdiqlash haqida”gi qarorining (Oʻzbekiston Respublikasi qonun hujjatlari toʻplami, 2014-yil, 1-son, 2-modda) 2-bandiga muvofiq Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining 2012-yil 28-martdagi 6-son “Tovar bozorida xoʻjalik yurituvchi subyektlar birlashmalarini tashkil etish, xoʻjalik yurituvchi subyektlarni qoʻshib yuborish va qoʻshib olish ustidan nazorat qilish tartibi toʻgʻrisidagi nizomni tasdiqlash haqida”gi qarori (roʻyxat raqami 2351, 2012-yil 5-aprel) (Oʻzbekiston Respublikasi qonun hujjatlari toʻplami, 2012-yil, 14-son, 162-modda) oʻz kuchini yoʻqotgan deb hisoblansin. 2. Ushbu qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatiga oʻzgartirishlar kiritish haqida
(resolution, 2021-12-03)

Oʻzbekiston Respublikasi Prezidentining 2007-yil 14-martdagi PF-3860-son “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi Farmonining (Oʻzbekiston Respublikasi qonun hujjatlari toʻplami, 2007-y., 11-son, 96-modda) 5-bandiga muvofiq Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladilar: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2013-yil 15-fevraldagi 21, 16, 3-02, 01-02/8-44-sonli qarori (roʻyxat raqami 2436, 2013-yil 20-mart) (Oʻzbekiston Respublikasi qonun hujjatlari toʻplami, 2013-y., 12-son, 157-modda) bilan tasdiqlangan Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatiga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 13-pozitsiya quyidagi tahrirda bayon etilsin: 2. 82-pozitsiya quyidagi tahrirda bayon etilsin:
Sirka kislotasi ishlab chiqarish xodimlari uchun xavfsizlik qoidalarining 41-bandiga oʻzgartirish kiritish haqida
(order, 2014-01-15)

Oʻzbekiston Respublikasining “Mehnatni muhofaza qilish toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-y., 5-son, 223-modda), Oʻzbekiston Respublikasi Vazirlar Mahkamasining 2000-yil 12-iyuldagi 267-sonli “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-sonli “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2009-yil 21-dekabrdagi 271-sonli buyrugʻi (roʻyxat raqami 2073, 2010-yil 23-yanvar) (Oʻzbekiston Respublikasi qonun hujjatlari toʻplami, 2010-y., 3-4-son, 32-modda) bilan tasdiqlangan Sirka kislotasi ishlab chiqarish xodimlari uchun xavfsizlik qoidalarining 41-bandi quyidagi tahrirda bayon etilsin: “41. Tashkilotlarda xodimlarning salomatligini nazorat qilish Xodimlarni tibbiy koʻrikdan oʻtkazish tartibi toʻgʻrisidagi nizom (roʻyxat raqami 2387, 2012-yil 29-avgust) (Oʻzbekiston Respublikasi qonun hujjatlari toʻplami, 2012-y., 35-son, 407-modda) asosida amalga oshirilishi lozim.”. 2. Mazkur buyruq Oʻzbekiston Respublikasi Mehnat va aholini ijtimoiy muhofaza qilish vazirligi, Oʻzbekiston Kasaba uyushmalari Federatsiyasi Kengashi, Davlat arxitektura va qurilish qoʻmitasi, Ichki ishlar vazirligi, Sogʻliqni saqlash vazirligi va “Oʻzkimyosanoat” DAK bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Sintetik smolalar ishlab chiqarish xodimlari uchun xavfsizlik qoidalarining 72-bandiga oʻzgartirish kiritish haqida
(order, 2014-01-15)

Oʻzbekiston Respublikasining “Mehnatni muhofaza qilish toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-y., 5-son, 223-modda), Oʻzbekiston Respublikasi Vazirlar Mahkamasining 2000-yil 12-iyuldagi 267-sonli “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-sonli “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2010-yil 26-martdagi 108-sonli buyrugʻi (roʻyxat raqami 2104, 2010-yil 19-may) (Oʻzbekiston Respublikasi qonun hujjatlari toʻplami, 2010-y., 20-son, 157-modda) bilan tasdiqlangan Sintetik smolalar ishlab chiqarish xodimlari uchun xavfsizlik qoidalarining 72-bandi quyidagi tahrirda bayon etilsin: “72. Tashkilotlarda xodimlarning salomatligini nazorat qilish Xodimlarni tibbiy koʻrikdan oʻtkazish tartibi toʻgʻrisidagi nizom (roʻyxat raqami 2387, 2012-yil 29-avgust) (Oʻzbekiston Respublikasi qonun hujjatlari toʻplami, 2012-y., 35-son, 407-modda) asosida amalga oshirilishi lozim.”. 2. Mazkur buyruq Oʻzbekiston Respublikasi Mehnat va aholini ijtimoiy muhofaza qilish vazirligi, Oʻzbekiston Kasaba uyushmalari Federatsiyasi Kengashi, Davlat arxitektura va qurilish qoʻmitasi, Ichki ishlar vazirligi, Sogʻliqni saqlash vazirligi va “Oʻzkimyosanoat” DAK bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.